Suchinthana/ta-wikipedia huggingface dataset:
அசாசின்களின் வரிசை

அசாசின்கள் என்பவர்கள் சியா இஸ்லாமைச் சேர்ந்த நிசாரி இசுமாயிலி பிரிவினர் ஆவர். இவர்கள் 1090 மற்றும் 1275 ஆண்டுகளுக்கு இடையில் பாரசீகம் மற்றும் சிரியாவின் மலைகளில் வாழ்ந்தனர். அந்த நேரத்தில் இவர்கள் கட்டுக்கோப்பான சூழ்ச்சி கொள்கையை தங்களது அரசுக்கு எதிரிகள் என்று கருதப்பட்ட, ஆரம்பத்தில் முசுலிம் மற்றும் பிறகு கிறித்தவ தலைவர்களை ரகசியமாக கொன்றதன் மூலம் மத்திய கிழக்கு முழுவதும் பின்பற்றினர்.

நவீன ஆங்கில வார்த்தையான அசாசினேசன் இந்த அசாசின்கள் பயன்படுத்திய தந்திரோபாயங்களை அடிப்படையாகக் கொண்டு உருவானதாகும். நிசாரி இசுமாயிலி மதம் பதினோராம் நூற்றாண்டின் பிற்பகுதியில் உருவானது. பாத்திமிட் கலீபகத்தின் அடுத்த ஆட்சியாளர் யார் என்ற குழப்பம் நிசாரி இபின் அல்-முசுதன்சிர் மற்றும் அவரது ஒன்றுவிட்ட சகோதரர் அல்-முசுதாலி ஆகியோர் இடையே ஏற்பட்ட நேரத்தில் இது உருவானது. இவர்களது காலத்தில் அரேபியர்களான இபின் அல்-கலனிசி மற்றும் அலி இபின் அல்-ஆதிர் மற்றும் பாரசீகரான அடா மாலிக்-சுவய்னி ஆகிய வரலாற்றாளர்கள் வாழ்ந்தனர். முதலிரண்டு வரலாற்றாளர்கள் அசாசின்களை படினியா என்று அழைத்தனர். இப்பெயரை இசுமாயிலிகள் கூட பரவலாக ஏற்றுக் கொண்டனர்.

வீழ்ச்சி மற்றும் அதற்குப் பிறகு 

அசாசின்கள் நன்றாகப் பதிவு செய்யப்பட்ட, மங்கோலியப் பேரரசின் குவாரசமியப் படையெடுப்பின்போது முற்றிலுமாக அழிக்கப்பட்டனர். மங்கோலிய தளபதி கித்புகாவிடம் ஒரு ஆணையானது கையில் வழங்கப்பட்டது. 1253 ஆம் ஆண்டு கித்புகா பல அசாசின் கோட்டைகளை தாக்க ஆரம்பித்தார். 1256 ஆம் ஆண்டு ஹுலாகு கான் அப்பகுதிக்கு முன்னேறினார். அவ்வருடத்தின் பிற்பகுதியில் அலமுத் கைப்பற்றப்பட்டது. லம்ப்சர் 1257 ஆம் ஆண்டு வீழ்ந்தது. 1260 ஆம் ஆண்டு மசையப் வீழ்ந்தது. அசாசின்கள் அலமுத்தை மீண்டும் கைப்பற்றி சில மாதங்களுக்கு தங்களது கட்டுப்பாட்டில் 1275 ஆம் ஆண்டு வைத்திருந்தனர். ஆனால் அவர்கள் ஒடுக்கப்பட்டு அவர்களது அரசியல் சக்தியானது மீண்டும் எழாத வண்ணம் அழிந்துபோனது. இந்த நிகழ்வுகளுக்கு சிறிது காலத்திற்குப் பின்னர் ருக்ன் அல்-தின் குர்ஷா மரண தண்டனைக்கு உட்படுத்தப்பட்டார்.

சிரியாவில் அசாசின்கள் மற்ற முஸ்லிம் குழுக்களுடன் மங்கோலியர்களை எதிர்ப்பதற்காக இணைந்தனர். மம்லுக்குகள் மற்றும் பைபர்சுடன் இணைய முயற்சித்தனர். பைபர்ஸ் ஹாஸ்பிடலர்களுடன் 1266 ஆம் ஆண்டு இணைந்தார். அசாசின்களால் கொடுக்கப்பட்ட கப்பமானது நிறுத்தப்பட வேண்டுமென நிபந்தனை விதித்தார். ஒரு கட்டத்தில் பிராங்குகளுக்கு செலுத்தப்பட்ட கப்பமானது அங்கு செல்வதற்கு பதிலாக கெய்ரோவிற்கு வர ஆரம்பித்தது. பைபர்சின் சுயசரிதையை எழுதிய இபின் அப்த் அல்-ஜாகிர் 1260 ஆம் ஆண்டின் ஆரம்பத்தில் கூட இக்தாவில் இருந்த அசாசின்களின் நிலப்பகுதிகளை தனது தளபதிகளுக்கு பைபர்ஸ் வழங்கியதாக எழுதியுள்ளார். பைபர்ஸ் 1265 ஆம் ஆண்டு முதல் பல்வேறு இளவரசர்களிடமிருந்து அசாசின்கள் பெற்ற பரிசுகளுக்கு வரி விதிக்க ஆரம்பித்தார். பொதுவாக தெரிந்தவரை இப்பரிசுகள் பிரான்சின் ஒன்பதாம் லூயி, ஜெர்மனியின் முதலாம் ருடால்ப், காஸ்டிலேவின் பத்தாம் அல்போன்சோ மற்றும் ஏமனின் ரசூலிட் சுல்தான் அல்-முசாபர் யூசுப் ஆகியோரிடமிருந்து வந்துள்ளன. தனது சுல்தானகத்திற்கு ஆபத்து வரலாம் என்று அறிந்த பைபர்ஸ் 1270 ஆம் ஆண்டு  அசாசின்களின் சிரிய பிரிவை தன்னுடன் இணைத்துக்கொண்டார்.

உசாத்துணை

இசுலாமியப் பிரிவுகள்
முசுலிம்கள்
மத்திய கிழக்கு
திருநக்கரா மகாதேவர் கோயில், கோட்டயம்

திருநக்கரா மகாதேவர் கோயில் (Thirunakkara Sree Mahadevar Temple, Kottayam) என்பது கோட்டயம் நகரின் மையப்பகுதியில் அமைந்துள்ள ஒரு சிவன் கோயிலாகும். இது நடு கேரளாவில் மதிப்பிற்குரிய 108 சிவாலயங்களில் ஒன்றாகும். சுமார் 500 ஆண்டுகள் பழமையான இந்த கோயில் தேக்கம்கூர் மன்னரால் கட்டப்பட்டது. இக்கோயிலானது பல்வேறு இந்து தெய்வங்களின் தனிச்சிறப்பான சிற்பங்களையும் சுவரோவியங்களையும் கொண்டுள்ளது.  இங்குள்ள சிவனை பரசுராமர் பிரதிட்டை செய்தார் என்பது ஒரு பொதுவான நம்பிக்கை ஆகும். தெக்கக்கூர் அரச குடும்பத்தினர் இங்குள்ள " திருநக்கர தேவரை "  பரதேவதையாக (காவல் தெய்வம்)  கருதினர்

விழாக்கள் 
இங்கு மூன்று திருவிழாக்கள் முதன்மையானவை ஆகும். அவை முறையே துலாம் (அக்டோபர் -நவம்பர்) மிதுனம் (சூன்-சூலை), மீனம் (மார்ச் - ஏப்பிரல்) ஆகியவை ஆகும். இவற்றில் மீனம் பிற இரண்டைவிட மிக முத்மையான விழாவாகும். இத்திருவிழாவின் கடைசி நாளன்று சாதி, சமய வேறுபாடின்றி அனைவரும் கலந்துகொள்ளும் கோட்டயத்தின் ஆராட்டுத் திருவிழா நடைபெறுகிறது. இவைகளுக்கு அடுத்து மார்ச் மாதத்தில் நடக்கும் பல்குண உற்சவமும் முக்கியமானது ஆகும்.

மேலும் காண்க 
 108 சிவன் கோயில்கள்

மேற்கோள்கள்

வெளி இணைப்புகள் 
 விக்கிமேப்பியா காட்சிகள் 

கோட்டயம் மாவட்டத்திலுள்ள சிவன் கோயில்கள்
108 சிவன் கோயில்கள்
அஜய் பட்

அஜய் பட் (, பிறப்பு:01 மே   1961) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு நைனிடால் - உதம்சிங் நகர் மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார் இவர் தற்போது பாதுகாப்பு அமைச்சகம் மற்றும் சுற்றுலா அமைச்சகத்தின் இணை அமைச்சராக உள்ளார்.

மேற்கோள்கள் 

இந்திய அரசியல்வாதிகள்
1961 பிறப்புகள்
வாழும் நபர்கள்
பாரதிய ஜனதா கட்சி அரசியல்வாதிகள்
உத்தராகண்டு அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
இந்திய அமைச்சர்கள்
பூஞ்சார் அரண்மனை

பூஞ்சார் அரண்மனை (Poonjar Palace) என்பது கேரளத்தின், கோட்டயம் மாவட்டத்தில் அமைந்துள்ள ஒரு அரணமனையாகும். இந்த அரண்மனையானது  மத்தியகால கேரளாவில் வாழ்ந்த மதுரை பாண்டிய அரசர்களின் பரம்பரைகளின் பரம்பரையினரான பூஞ்சார் பேரரசர்களின் அரண்மனையாகும். இந்த மாளிகையில் அரசர்கள் சேமித்துவைத்த அரிதான அலங்காரப் பொருட்கள், தனித்துவமான மரப் பொருட்கள், பல்லக்கு, அலங்கார சார விளக்குகள், உடற்பிடிப்பு செய்து கொள்வதற்காக ஒற்றை மரத்தில் செதுக்கபட்ட பட்டி, மரத்தென்னங்கீற்று செதுக்கல்கள், நகைப்பெட்டிகள், பலவகையான வண்ண விளக்குகள், நடராசர் சிலை போன்ற உலோகச் சிற்பங்கள், தானிய அளவைகள், ஆயுதங்கள் போன்றவை காட்சிப்படுத்தபட்டுள்ளன. இந்த மாளிகைக்கு அருகில் அச்சு அசலாக மதுரை மீனாட்சி கோயிலின் வடிவு உள்ளது. இந்தக் கோயில் சுவரில் பழந்தொண்மக் கதைகள், ஒவியங்களாகவும், சிற்பங்களாகவும் வடிக்கபட்டுள்ளன. இதன் அருகல் உள்ள சாஸ்தா கோயிலில் ஒற்றைக் கல்லில் வடிக்கபட்ட சுட்டு விளக்கு உள்ளது.

மேற்கோள்கள் 

கோட்டயம் மாவட்டத்திலுள்ள சுற்றுலாத் தலங்கள்
கேரளத்தில் உள்ள அரண்மனைகள்
சுன் தக் மையம்

சான் தக் மையம் (Shun Tak Centre) ஆங்காங் தீவின் வடக்கு பகுதியில் அமைந்துள்ள ஓரு வர்த்தக மற்றும் போக்குவரத்து மையம் ஆகும். இந்த கட்டிடம் 38 மாடி இரண்டு அலுவலக கோபுரங்களை கொண்டது மற்றும் ஆங்காங்-மக்காவு படகு முனையத்தை கொண்ட 4 மாடி மேடையை உள்ளடக்கியது.

சான் தக் மையம் மக்காவ் கேசினோ அதிபரான டாக்டர் ஸ்டான்லி ஹோவின் முதன்மை ஹாங்காங்கின் இயக்க நிறுவனமான சான் தக் குழுமத்தின் தலைமையகம் சான் தக் மையம் ஆகும்.

வரலாறு 
சான் தக் மையம் பழைய ஆங்காங்-மக்காவு படகு முனையம் மற்றும் சியுங் வான் இரவு சந்தையின் தளத்தில் கட்டப்பட்டது. முதல் பகுதி, 1984 இல் நிறைவடைந்தது.

இந்த வளாகத்தை ஆங்காங் கட்டிடக்கலை மற்றும் பொறியியல் நிறுவனமான பென்ஸ் ராபின்சன் வடிவமைத்து உள்ளூர் ஒப்பந்தக்காரர் கிப் கிங் கட்டுமானத்தால் கட்டப்பட்டது. கட்டுமானம் ஜனவரி 1981 இல் தொடங்கியது.

போக்குவரத்து 
சான் தக் மையம் ஒரு சிறிய போக்குவரத்து மையமாகும், இது எம்.டி.ஆரின் சியுங் வான் நிலையத்திற்கு நேரடியாகவும், பேருந்து நிலையம, ஒரு பெரிய மகிழுந்து நிலையம் மற்றும் மக்காவு மற்றும் சீனாவுக்கு படகு சேவைகளுக்கான படகு போக்குவரத்துகளையும் கொண்டுள்ளது.      
<sup class="noprint Inline-Template Template-Fact" data-ve-ignore="true" style="white-space:nowrap;">[

மேலும் காண்க 

 ஹாங்காங்கில் உள்ள கட்டிடங்கள் மற்றும் கட்டமைப்புகளின் பட்டியல்

மேற்கோள்கள் 

ஆங்காங்
ஹொங்கொங் போக்குவரத்து
சோரம் தேசியவாத கட்சி

சோரம் தேசியவாத கட்சி ( Zoram Nationalist Party) மிசோரமின் முதன்மையான அரசியல் கட்சிகளில் ஒன்றாகும்.இக்கட்சி முன்பு மிசோ தேசிய முன்னணி (தேசியவாதி) என்ற பெயரில் அறியப்பட்டது. மிசோ தேசிய முன்னணித்திலிருந்து லால்துஹவ்மாயும், வேறு சில தலைவர்களும் கருத்து வேறுபாடு காரணமாகப் பிரிந்து 1997 ஆம் ஆண்டு  மிசோ தேசிய முன்னணி (தேசியவாதி) என்ற பெயரில்  தொடங்கினர்.பின்பு  சோரம் தேசியவாத கட்சி என்று பெயர் மாற்றப்பட்டது தற்போது சோரம் மக்கள் இயக்கம் கட்சியில் இணைக்கப்பட்டது

வெளி இணைப்புகள்
 ZNP Official Website - 

மிசோரம் அரசியல் கட்சிகள்

சான்றுகள் 

இந்தியாவில் செயல்படாத அரசியல் கட்சிகள்
1997இல் நிறுவப்பட்ட அரசியல் கட்சிகள்
அக்சோபிய தீர்த்தர்

அக்சோபிய தீர்த்தர் (Akshobhya Tirtha) (  1282-  1365) இவர் ஓர் துவைத அறிஞரும் இறையியலாளரும் ஆவார்.  இவர் ஒரு வலிமையான வாதத்திறமை வாய்ந்தவர்.  இவர் விஜயநகர பேரரசு தழைத்தோங்கிய காலத்தில் இருந்த வித்யாரண்யர் மற்றும் வேதாந்த தேசிகரின் சமகாலத்தவராக கருதப்படுகிறார்.

சந்நியாசம் 
கோவிந்த சாத்திரியாக பிறந்து, மத்துவரிடமிருந்து சந்நியாசத்தைப் பெற்றார். பின்னர் மாதவ தீர்த்தருகுப் பிறகு மத்வாசாரியரின் பீடத்தின் தலைவரானார் (1350 - 1365). பாரம்பரியமாக, இவர் வேதாந்த தேசிகர் நடுவராய் இருந்த ஒரு விவாதத்தில் வித்யாரண்யரை வென்றதாக அறியப்படுகிறது.    மத்வ தந்திர சம்கிரகா என்ற பெயரில் இவர் படைத்த ஒரு படைப்பு தற்போது கிடைக்கவில்லை.

கடைசி ஆண்டுகள் 
இவர் தனது கடைசி ஆண்டுகளில் பண்டரிபுரம் சென்று ஓய்வு பெற்றார் என்று வரலாற்றாசிரியர் சர்மா வாதிடுகிறார். அங்கு பீமா ஆற்றங்கரையில் தோண்டு பந்த் என்ற இளைஞரை சந்தித்தார். பின்னர் அவர் இவரது சீடராகவும் வாரிசாகவும் மாறி ஜெயதீர்த்தர் என்ற பெயரைப் பெற்றார்.  கர்நாடகாவில் உள்ள ஒரு நகரமான, குல்பர்கா மாவட்டத்திலிருந்து 40 கி.மீ தூரத்தில் அமைந்துள்ள மல்கெடாவில் இவரது பிருந்தாவனம் உள்ளது..

குறிப்புகள்

நூலியல்

வெளி இணைப்புகள் 
 Akshobhya Tirtha on Uttaradi Matha

கர்நாடக வரலாறு
வைணவ அடியார்கள்
பக்தி இயக்கம்
இந்திய மெய்யியலாளர்கள்
பிரேம் சிங் தமாங்

பிரேம் சிங் தமாங் (, பிறப்பு:05 பிப்ரவரி 1968) ஓர் இந்திய அரசியல்வாதியும், சிக்கிமின் தற்போதைய முதலமைச்சரும் ஆவார். இவர் 2019 மே 27 முதல் முதல்வராக உள்ளார். இவர் சிக்கிம் கிராந்திகாரி மோர்ச்சா கட்சியின் மாநில தலைவராகவும் உள்ளார் . 2009 ஆம் ஆண்டு சிக்கிம் சட்டமன்ற தொகுதியிலிருந்து  சிக்கிம் கிராந்திகாரி மோர்ச்சா கட்சி  சார்பாகத் சட்டமன்ற உறுப்பினராக தேர்ந்தெடுக்கப்பட்டார்.

மேற்கோள்கள்

1968 பிறப்புகள்
வாழும் நபர்கள்
இந்திய அரசியல்வாதிகள்
சிக்கிம் நபர்கள்
பூட்டா சிங்

பூட்டா சிங்  (, பிறப்பு:21 மார்ச்   1934) ஓர் இந்திய அரசியல்வாதியும், இந்தியாவின் முன்னாள் உள்துறை அமைச்சர் ஆவார்.இவர் இந்திய தேசிய காங்கிரசின் மூத்த தலைவர். மேலும் இவர் 2007 முதல் 2010 வரை தேசிய தாழ்த்தப்பட்டோர் ஆணையத் தலைவராகவும் இருந்துள்ளார். 2004 முதல் 2006  வரை பீகார் ஆளுநராகவும் இருந்துள்ளார். இவர் எட்டு முறை  நாடாளுமன்ற உறுப்பினராக தேர்ந்தெடுக்கப்பட்டுள்ளார்.

இறப்பு 
அவருக்கு 2020 அக்டோபர் மாதத்தில் மூளை ரத்தக்கசிவு ஏற்பட்டு நினைவிழந்த உணர்வற்ற நிலையில் இருந்தார்.  இதன் காரணமாக அவர் தில்லி அனைத்திந்திய மருத்துவ அறிவியல் கழக மருத்துவமனையில் அனுமதிக்கப்பட்டு சிகிச்சையில் இருந்தார். சிகிச்சை பலனின்றி 2021 சனவரி 2 ஆம் நாள் இறந்தார்.

மேற்கோள்கள் 

1934 பிறப்புகள்
இந்திய அமைச்சர்கள்
2021 இறப்புகள்
இந்திய பஞ்சாப் அரசியல்வாதிகள்
எருமேலி தர்மசாஸ்தா கோயில்

எருமெலி தர்மசாஸ்தா கோயில் (Erumely Sree Dharmasastha Temple) என்பது தென்னிந்திய மாநிலமான கேரள மாநிலத்தில் கோட்டயம் மாவட்டத்தில், எருமேலி நகரில் அமைந்துள்ள ஒரு  கோவிலாகும் . இந்த கோயிலானது ஐயப்பன் அல்லது தர்மசாஸ்தாவுக்கான கோயிலாகும். இது சபரிமலை யாத்ரீகர்களின் முக்கியமான பயணச் சந்திப்பு இடமாகும்.

கோயில் 
எருமேலி நகரில் இரண்டு கோயில்கள் உள்ளன. இந்த கோயில் வல்லியம்பலம் என்றும் மற்றொன்று கொச்சம்பலம் என்று அழைக்கப்படுகிறது . இரண்டு கோயில்களும் 0.5 கி.மீ க்குள் அமைந்துள்ளன.  சபரிமலை யாத்திரையின் போது புகழ்பெற்ற எருமெலி பாட்டத்துள்ளல் சடங்கானது வல்லியம்பலம் மற்றும் கொச்சம்பலம் அருகே துவங்குகிறது. இந்தக் கோயிருக்கு அருகில்தான் எருமேலி 'வாவர் மசூதி'  அமைந்துள்ளது. இந்தக் கோயிலை ஒட்டிய பகுதியில்தான் திருவாங்கூர் தேவஸ்வம் வாரியத்தால் செய்யபட்ட யாத்ரீகர்களுக்கு தங்குமிடம், உணவு, நீர் போன்ற வசதிகள் உள்ளன. 'தாழமோன் மடம் கோயிலின் தாந்த்ரீக உரிமைகளைக் கொண்டுள்ளது.

திருவிழா 
கோயில் ஆண்டுத் திருவிழா (உற்சவம்) பிப்ரவரி மாதத்தில் (கும்பம்) 10 நாட்கள் நடத்தப்பட்டு பிரமாண்டமாக கொண்டாடப்படுகிறது.

படக்காட்சியகம்

குறிப்புகள் 

கோட்டயம் மாவட்டத்திலுள்ள ஐயப்பன் கோயில்கள்
Coordinates on Wikidata
ஜனநாயக ஜனதா கட்சி

ஜனநாயக ஜனதா கட்சி ( Jannayak Janta Party) அரியானாவின்  முதன்மையான அரசியல் கட்சிகளில் ஒன்றாகும்.இக்கட்சி 09 டிசம்பர் 2018 அன்று  துஷ்யந்த் சவுதாலா தொடங்கினர்.இக்கட்சி இந்திய அரசின் முன்னாள் துணைப் பிரதமர்  தேவிலால் யின்  கொள்கையை  பின்பற்றும் கட்சியாகும். தற்போது நடத்த 2019 ஹரியானா சட்டமன்ற தேர்தலில் இக்கட்சியின்ர் 10 இடங்களில் வெற்றி பெற்றனர். தற்போது பிஜேபி உடன் ஜனநாயக ஜனதா கட்சி கூட்டணியில் உள்ளது

சான்றுகள் 

இந்திய அரசியல் கட்சிகள்
இராஜஸ்தான் அரசியல்
இந்திய தேசிய லோக் தளம்

இந்திய தேசிய லோக் தளம்  ( Indian National Lok Dal) ஹரியாணாவின்  முதன்மையான அரசியல் கட்சிகளில் ஒன்றாகும்.இக்கட்சி  1996 ஆம்  ஆண்டு   தேவிலால் தொடங்கினர்.இக்கட்சி தற்போதைய தேசிய தலைவராக  ஓம்பிரகாஷ் சௌதாலா உள்ளார் . இந்திய தேசிய லோக் தளம் (ஐஎன்எல்டி) கட்சியின்  ஹரியாணாவின் மாநில தலைவராக முன்னாள் எம்எல்ஏ நஃபே சிங் ராட்டி உள்ளார். 
இந்திய தேசிய லோக் தளம் கட்சியில் இருந்த துஷ்யந்த் சவுதாலா கருத்து வேறுபாடு காரணமாகப் பிரிந்து 2018 ஆம் ஆண்டு  ஜனநாயக ஜனதா கட்சி என்ற பெயரில் புதிய கட்சியை  தொடங்கினர்.

மேற்கோள்கள் 

இந்திய அரசியல் கட்சிகள்
1996இல் நிறுவப்பட்ட அரசியல் கட்சிகள்
கொசு விழிப்புணர்வு வாரம்

கொசு விழிப்புணர்வு வாரம் (Mosquito Awareness Week) அமெரிக்கா உள்ளிட்ட அமெரிக்கக் கண்டத்திலுள்ள நாடுகளில் ஒவ்வோர் ஆண்டும் அனுசரிக்கப்படும் ஒரு நடைமுறையாகும். இதை கொசு கட்டுப்பாடு விழிப்புணர்வு வாரம் என்ற பெயராலும் அழைக்கிறார்கள். 2020 ஆம் ஆண்டு இந்நடைமுறை சூன் மாதம் 22 ஆம் நாள் முதல் சூன் மாதம் 28 ஆம் தேதிவரையில் அனுசரிக்கப்பட்டது. முன்னதாக தனியாகவும் ஒரு கரீபியன் கொசு விழிப்புணர்வு வாரம் ஆண்டின் முற்பகுதியில் ஏப்ரல் அல்லது மே மாதத்தில் அங்கு நடைபெறுகிறது.

கொசு விழிப்புணர்வு வாரம் அமெரிக்காவிலுள்ள நாடுகளால் கடைபிடிக்கப்படவேண்டும் என்பதை  நோக்கமாகக் கொண்டே இவ்வாரம் அனுசரிக்கப்படுகிறது. டெங்கு, சிக்குன்குனியா, இசீக்கா, மஞ்சள் காய்ச்சல் மற்றும் மலேரியா உள்ளிட்ட கொசுக்களால் பரவும் நோய்கள் குறித்த விழிப்புணர்வை இக்கொண்டாட்டம் ஏற்படுத்துகிறது. கொசுவின் இனப்பெருக்கத்தை குறைப்பதையும் இக்கொண்டாட்டம் நோக்கமாகக் கொண்டுள்ளது. கொசு கடித்தலைத் தவிர்ப்பதற்கு தடுப்பு நடவடிக்கைகளை எடுக்கவும் இத்திட்டம் மக்களை ஊக்குவிக்கிறது.

வரலாறு 

2015 – 2016 ஆம் ஆண்டில் ஏற்பட்ட இசீக்கா வெடிப்புக்குப் பதிலளிக்கும் வகையில் 2016 ஆம் ஆண்டு கொசு விழிப்புணர்வு வாரம் அனுசரிப்பு நடைமுறை தொடங்கியது.

மேற்கோள்கள்

புற இணைப்புகள் 

 Pan American Health Organization
 Prevent Mosquito Bites - CDC

உடல்நலம்
சங்கமம் (1970 திரைப்படம்)

சங்கமம் (Sangamam) 1970 ஆம் ஆண்டு வெளிவந்த இந்தியத் தமிழ்த் திரைப்படமாகும். தாதா மிராசியின் இயக்கத்தில் வெளிவந்த இத்திரைப்படத்தில் ஜெமினி கணேசன், கே. ஆர். விஜயா மற்றும் பலர் நடித்திருந்தனர்.

திரைக்கதை
அசோக்கும் சேகரும் உடன்பிறந்தோர். அண்ணன் அசோக் உணவக முதலாளி என்ற போர்வையில் சிங்காரத்துடன் சேர்ந்து கொள்ளையடித்து வசதியாக வாழ்கிறான். இலட்சுமியைக் காதலித்து மணந்து கர்ப்பமானவுடன் கைவிட்டு விடுகிறான். தம்பி சேகர் ராதா தோட்டத்தில் ஓட்டுனராகப் பணியாற்றுகிறான். சேகரும் ராதாவும் காதலிக்கிறார்கள். இதைக்கெடுக்க கங்காணி சுப்பையா முயல்கிறார். ஆனால் ராதாவின் தந்தை காதலுக்கு ஆதரவு தெரிவித்து அண்ணன் அசோக்கை பார்த்துவரும்படி சேகரை சென்னைக்கு அனுப்புகிறார். அசோக்-சிங்காரம் கூட்டணி வங்கியில் கொள்ளயடித்துவிட்டு தப்புகின்றனர். தன்னிடம் பிக் பாக்கெட் செய்த தம்புவைத் துரத்தி செல்லும் சேகரை வங்கிக் கொள்ளையன் என்று சொல்லி காவலர்கள் சிறையில் அடைக்கின்றனர். சேகர் கொள்ளைக்காரன் என நம்பும் ராதா தனது அப்பாவை மிரட்டும் அசோக்கிடம் இருந்து காப்பாற்ற அவனை மணந்துகொள்ளச் சம்மதிக்கிறாள்.

சிறையிலிருந்து தப்பிய சேகர் அண்ணன் அசோக் வீடு சென்று உதவி கேட்கிறான். அவனும் சரியென்று சொல்லிவிட்டு மறைவாகக் காவல்துறைக்கு தகவல் தெரிவிக்கிறான். அப்போது ஏற்படும் கைகலப்பில் போதையிலிருந்த அசோக் மயங்கி விழுந்து விடுகிறான். அவன் இறந்து விட்டதாக எண்ணி வருந்தும் சேகர் காவல்துறையினரிடம் அசோக் ஆக நடிக்க ஆரம்பிக்கிறான். முதலுதவி வண்டியில் கொண்டு செல்லப்படும் அசோக்கின் உடலை சிங்காரம் கடத்துகிறான். மயக்கம் தெளிந்த அசோக் சேகராகவே நடித்து தன்னைக் கொன்றுவிட்டு தனது இடத்தில் தனது தம்பி சேகரை வைக்க முயலும் சிங்காரத்தின் சூழ்ச்சிகளை அறிந்து கொள்கிறான்.  அசோக் ஆக நடிக்கும் சேகருக்கும் உண்மை தெரியாத ராதாவுக்கும் திருமணம் முடிகிறது. இதற்கிடையில் அசோக்கின் மனைவி இலட்சுமி தனது மகனுடன் சென்னை வந்து தனது கணவன் வேறொரு திருமணம் செய்து கொண்டான் என்று நினைத்து வருந்துகிறாள். அங்கேயே வேலைக்காரியாகத் தங்குகிறாள்.

சிங்காரத்தின் மிரட்டல் கடிதத்தால் ராதாவின் தந்தை மரணமடைந்த செய்தி கேட்டு காரில் செல்லும்போது விபத்து ஏற்பட்டு ராதா பேச்சை இழக்கிறாள். சில்லறைத் திருடனும் சேகரை அறிந்தவனுமான தம்புவின் உதவியால் அசோக் சிங்காரத்திடமிருந்து தப்புகிறான். கணவனைக் கைது செய்ய காவல்துறையினர் வந்த அதிர்ச்சியில் ராதாவுக்கு பேச்சு வந்து விடுகிறது. அனைவரும் இணைகின்றனர்.

நடிகர்கள்
ஜெமினி கணேசன் (இரட்டை வேடம்)
கே. ஆர். விஜயா (ராதா)
வெண்ணிற ஆடை நிர்மலா (இலட்சுமி)
நாகேஷ் (தம்பு)
பி. எஸ். வீரப்பா (சிங்காரம்)
சுருளிராஜன்
கே. டி. சந்தானம்

பாடல்கள்
டி. கே. ராமமூர்த்தி இசையமைத்த இப்படத்தின் அனைத்துப் பாடல்களையும் எழுதியவர் கவிஞர் கண்ணதாசன்.

மேற்கோள்கள்

வெளி இணைப்புகள் 
 யூடியூப் தளத்தில் சங்கமம் திரைப்படம்
 சங்கமம் 1970

1970 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
டி. கே. ராமமூர்த்தி இசையமைத்த திரைப்படங்கள்
ஜெமினி கணேசன் நடித்துள்ள திரைப்படங்கள்
கே. ஆர். விஜயா நடித்த திரைப்படங்கள்
நாகேஷ் நடித்த திரைப்படங்கள்
பி. எஸ். வீரப்பா நடித்த திரைப்படங்கள்
சுருளி ராஜன் நடித்த திரைப்படங்கள்
சாலினி பாண்டே

சாலினி பாண்டே (பிறப்பு 23 செப்டம்பர் 1993) ஓர் இந்திய நடிகையாவார். இவர் தெலுங்கு, தமிழ் மற்றும் இந்தி படங்களில் முக்கியமான கதாபாத்திரங்களில் நடித்துள்ளார்.  அர்ஜுன் ரெட்டி என்ற தெலுங்குத் திரைப்படத்தின் மூலம் திரைத்துறைக்கு அறிமுகமானார்.

தொழில் 
சாலினி பாண்டே தனது நடிப்பு திறமையை  ஜபல்பூர் மேடை நாடக நடிகராக தொடங்கினார். தெலுங்குத் திரைப்படம் அர்ஜுன் ரெட்டி மூலம் திரைத்துறைக்கு அறிமுகமானார். இந்த திரைப்படம் மக்களிடையே நல்ல வரவேற்பை பெற்றது. தெலுங்கு மொழியில் சரளமாக பேச தெரியாதப்போதும் ஷாலினி பாண்டே  இந்த திரைப்படத்திற்கு சொந்தமாக பின்னணி குரல் கொடுத்தார்.

2019 அக்டோபரில் 100% காதல் என்ற தமிழ் திரைப்படத்தில் நடித்துள்ளார். இதற்கு முன்பு தமிழில் நடிகையர் திலகம், மூலம் தமிழ் திரைத்துறைக்கு அறிமுகமானார். 2020இல் ரன்வீர் சிங்வுடன் பாலிவுட்டிலும் ஒரு திரைப்படத்தில் நடித்துள்ளார்.

தொலைக்காட்சி  

 மேன் மே ஹை விஷ்வாஸ் (சோனி தொலைக்காட்சி) 
 கிரைம் பெட்ரோல் (சோனி தொலைக்காட்சி)

மேற்கோள்கள்

வெளி இணைப்புகள் 
 Shalini Pandey on IMDb
 Shalini Pandey on Facebook

தெலுங்குத் திரைப்பட நடிகைகள்
வாழும் நபர்கள்
1994 பிறப்புகள்
கிருட்டிணாபுரம் மடம்

கிருட்டிணாபுரம் மடம் (Krishnapur Matha) அல்லது சில பதிவுகளிலும் இலக்கியங்களிலும் கிருட்டிணாப்பூர் மடம் என்று அழைக்கப்ப்படும் இது ஓர் மத்துவ வைணவ மடமாகும். இது உடுப்பியின் துவைதத் தத்துவஞானி மத்வாச்சாரியரால் நிறுவப்பட்ட உடுப்பியின் எட்டு மடங்களில் ஒன்றாகும். இந்த மடம் தற்போது வித்யாசாகர தீர்த்தரின் தலைமையில் இருக்கிறது. இந்த மடத்தின் முதல் தலைவர் மத்துவாச்சாரியரின் நேரடி சீடர்களில் ஒருவரான ஜனார்த்தன தீர்த்தர் என்பவராவார். அதன் முதன்மை தெய்வம் காலிங்கநர்தன கிருட்டிணன் ஆகும். இங்குள்ள அனுமனுக்கு ஒவ்வொரு நாளும் பூஜை செய்யப்படுகிறது.

இந்த துறவற ஒழுங்கு இந்தியா முழுவதும் பல கிளைகளைக் கொண்டுள்ளது. சில உடுப்பி, ராமநாகட்டே, படிகரு, பெஜவாரா, தண்டிதீர்த்தா, பாதுபித்ரி போன்ற இடங்களிலும், மற்றவைகள் பெரும்பாலும் தெற்கு கன்னட மாவட்டம் மற்றும் கர்நாடகாவின் உடுப்பி மாவட்டங்களிலும், பிரயாகை (அலகாபாத்) மாவட்டங்களிலும் உள்ளது.

மடம் கடைசியாக அதிக அளவில் நிலங்களை வைத்திருந்தது. ஆனால் 1974 ஆம் ஆண்டில் கர்நாடக மாநில முதல்வரான தேவராஜ் அர்சால் “உழுபவரே நிலத்தின் உரிமையாளர்” என்ற சட்டத்தை இயற்றியதால் நிலம் அனைத்தும் இழந்தது.
மங்களூரின் சூரத்கல் வட்டாரத்திலிருந்து 3 கிலோமீட்டர் தொலைவில் உள்ள கிருட்டிணாபூரில் உள்ள மடாலயம், பெயர் பெற்ற முக்கிய மடமாகும். இங்குள்ள தற்போதைய மடத்தை வித்யாமூர் என்பவர் கட்டிஎழுப்பினார். அவர் இந்த மடத்தின் பரம்பரையில் இருபத்தி ஆறாவது தலைவராவார். மடத்தினுள்  அனுமனுக்கு ஒரு கோயில் உள்ளது. கட்டிடத்தின் அமைப்பு பெரும்பாலும் மரத்தினால் ஆனது. இப்போதெல்லாம் கான்கிரீட் கட்டிடங்களின் காலத்தில் இந்த வகை கட்டமைப்பு அரிதானது.

மேற்கோள்கள் 

வைணவ தலங்கள்
சிறீபாதராஜர்

சிறீபாதராயர் (Sripadaraya) அல்லது இலட்சுமி நாராயண தீர்த்தர் (Lakshminarayana Tirtha) ( 1422  1480) இவர் ஓர் துவைத அறிஞரும், இசையமைப்பாளரும், முளுபாகிலுவிலுள்ள மத்வாச்சாரியரின் மடத்தின் தலைவருமாவார். இவர் நரஹரி தீர்த்தருடன் சேர்ந்து ஹரிதாச இயக்கத்தை நிறுவியவர் என்று பரவலாகக் கருதப்படுகிறார். ரங்க விட்டலர் என்ற புனைப்பெயரில் இவர் எழுதிய பாடல்கள், ஆன்மீகவாதம் மற்றும் மனிதநேயத்தால் ஊடுருவியுள்ள துவைதக் கொள்கைகளின் வடிகட்டலைக் கொண்டுள்ளன.  சுலடி இசைக் கட்டமைப்பைக் கண்டுபிடித்த பெருமையும் இவருக்கு உண்டு. அவற்றில் 133 ஐ பல கீர்த்தனைகளுடன் இயற்றினார்.  இவர் சாளுவ நரசிம்ம தேவ ராயனின் ஆலோசகராக இருந்தார். மேலும், இளம் வியாசதீர்த்தருக்கு வழிகாட்டினார்.  ஜெயதீர்த்தரின் நியாய சுத்தம் குறித்து நியாசுதோபன்யாசா-வாக்வஜ்ரா என்ற வர்ணனையையும் எழுதியுள்ளார்..

வாழ்க்கை 
இவர், கருநாடகாவில் சென்னப் பட்டணம் வட்டத்திலுள்ள அபூர் என்ற கிராமத்தில் ஒரு தேசஸ்த் பிராமணக் குடும்பத்தில்  கணக்காளராக பணியாற்றி வந்த சேசகிரியப்பா என்பவருக்கும், கிரியாம்மா  என்பவருக்கும் பிறந்தார். இவர் தனது இளம்வயதில் கால்நடைகளை கவனித்து வந்தார். ஓய்வு நேரத்தில் சமசுகிருத நூல்களைப் படித்தார்.  இவர் அபூரில் உள்ள மத்துவரின் மடத்தின் தலைவராகவும், வியாசதீர்த்தரின் குருவாகவும் இருந்தார்.  ராகவேந்திர மடத்தின் முன்னோடியான, உத்தராதி மடத்தின் இரகுநாத தீர்த்தர், இவருக்கு "சிறீபாதராஜர்" அல்லது "சிறீபாதராயர்" என்ற பட்டத்தை வழங்கினார்.

படைப்புகள்  
வேதாந்தத்தின் பாரம்பரியத்தைத் தொடர்ந்த இவர், ஜெயதீர்த்தரின் 'நியாய சுத்தம்' குறித்து 'வாக்வஜ்ரம்' என்று ஒரு வர்ணனையை எழுதினார். இது வரலாற்றாசிரியர் சர்மா, "3500 கிரந்தங்களில் ஒரு தெளிவான மற்றும் கவர்ச்சிகரமான வர்ணனை" எனக் குறிப்பிடுகிறார்.  முழுமையான வெளிப்பாடு மற்றும் அழகான பாணி இருந்தபோதிலும், ஹரிதாச பக்தி இயக்கத்தில் இவரது பங்கு இவரது அறிவார்ந்த பணியைக் கிரகித்தது என்றும் சர்மா கூறுகிறார். இசையுடன் ஒத்திசைக்கப்பட்ட அவரது எளிய சொல் மற்றும் ஆன்மீக பாடல்களால் இவர் பெரும்பாலும் தாச சாகித்யத்தின் முன்னோடியாக கருதப்படுகிறார். இவரது எளிய தொடக்கங்கள் இவரது வடமொழியுடன் நெருக்கமான தொடர்பும் இவரது கவிதைகளில் தாக்கத்தை ஏற்படுத்தியதாக ஜாக்சன் கருதுகிறார்.  இவர் 13,000 சுலடிகளை இயற்றினார். அவை வெவ்வேறு ராகங்களையும்தாளங்களையும் கொண்ட பாடல்கள். அவை பெரும்பாலும் கதைகளின் மனநிலையை அமைக்கப் பயன்படுகின்றன.  இவருக்குப் பின் மடத்தின் தலைவராக வந்த வியாசதீர்த்தர், ஹரிதாச இயக்கத்திற்கு மேலும் உத்வேகம் அளித்து, புரந்தரதாசர், கனகதாசர் போன்ற பலகைகளைத் தொடங்கி, பல கீர்த்தனங்களை இயற்றுவதன் மூலம் இவரது இசை மரபுகளை வளர்த்தார்.

குறிப்புகள்

நூலியல்

வெளி இணைப்புகள் 
Sri Sripadaraja Mutt Official Web Site
Haridasas of Karnataka 

பக்தி இயக்கம்
ராமநகரம் மாவட்ட நபர்கள்
கர்நாடக வரலாறு
1404 பிறப்புகள்
கன்னட இலக்கியங்கள்
இந்து சமயப் பெரியார்கள்
இந்து சமயப் பிரிவுகள்
வைணவ சமயம்
வைணவ அடியார்கள்
தளி சிவன் கோயில்

தளி சிவன் கோயில் அல்லது தளி மகாசேத்திரம் என்பது கேரளத்தின், கோழிக்கோடு நகரின் மையத்தில் அமைந்துள்ள ஒரு சிவன் கோயிலாகும். இந்த கோயில் 14 ஆம் நூற்றாண்டில் கோழிகோடு அரசரான திருமூலபாத் என்பவரால் கட்டப்பட்டது.

வரலாறு 
கோழிக்கோட்டில் உள்ள பழமையான கோயில்களில் தளி கோயிலும் ஒன்றாகும். இந்த கோயிலை சுவாமி திருமுலபாத் கட்டியுள்ளார். கோழிக்கோடு நகரத்தின் உருவாக்கம், செழிப்பு ஆகியவற்றுடன் இந்த பழங்கால கோவிலின் புனிதத்தன்மையுடன் நெருக்கமாக தொடர்புகொண்டது. கோயிலின் கருவறையில் உள்ள இலிங்கமானது துவாபர யுகத்தின் முடிவில் பரசுராமரால் நிறுவப்பட்டதாக நம்பப்படுகிறது. கருவறையில் உள்ள திருவுருவானது உமமகேசுவர உருவாகும். இந்த கோயில் 1500 ஆண்டுகள் பழமையானது. இது கோழிக்கோடு இராச்சியதின் ஆட்சியின் போது  உச்சகட்ட வளர்ச்சியை அடைந்தது. கோயிலின்  தற்போதைய அமைப்பொடு  14 ஆம் நூற்றாண்டில் கட்டப்பட்டது.

மேலும் காண்க 
 108 சிவன் கோயில்கள்

மேற்கோள்கள் 

கோழிக்கோடு மாவட்டத்திலுள்ள சிவன் கோயில்கள்
108 சிவன் கோயில்கள்
துஷாராகிரி அருவி

துஷாராகிரி அருவி (Thusharagiri Falls) என்பது தென்னிந்திய மாநிலமான, கேரளத்தின், கோழிக்கோடு மாவட்டத்தில் உள்ள ஒரு அருவி ஆகும். 

தேற்குத் தொடர்ச்சி மலைகளில் தோன்றும் இரண்டு நீரோடைகள் ஒன்றாக கலந்து சாலிப்புழா ஆற்றை உருவாக்குகின்றன. இந்த ஆற்றிலிருந்து மூன்று அருவிகள் உண்டாகின்றன. இந்த அருவியில் எழும் பனி மூட்டத்தின் காரணமாகவே இந்த மலை, 'தூஷாராகிரி' என்று அழைக்கப்படுகிறது. இந்த மூன்று அருவிகளில்    உயரத்தில் இருந்து விழும் தேன்பாறை அருவியே உயரமானதாகும். இரண்டு பிற அருவிகள் ஏரட்டுமுக்கு அருவி, மழவில் அருவி என்பவையாகும்.

துஷாராகிரி பாலம் 

துஷாராகிரி பாலம் துஷாராகிரி அருவிக்கு அருகிலுள்ள சாலிப்புழாவில் அமைந்துள்ளது. இது கேரளாவின் மிக உயரமான வளைவு பாலமாகும்.

குறிப்புகள்

வெளி இணைப்புகள் 
துஷாராகிரி சிறப்பு 

கோழிக்கோடு மாவட்டத்திலுள்ள அருவிகள்
Coordinates on Wikidata
கோழிக்கோடு மாவட்டத்திலுள்ள சுற்றுலாத் தலங்கள்
வியாசராஜ மடம்

வியாச ராஜ மடம் (Vyasaraja Math)   என்பது  மத்துவாச்சாரியரிலிருந்து, இராசேந்திர தீர்த்தர் மற்றும் அவர்களது சீடர்கள் வழியாக வந்த மூன்று முக்கிய துவைத வேதாந்த மடங்களில் ஒன்றாகும். இம்மடம், உத்திராதி மடம் மற்றும் இராகவேந்திர மடம் ஆகியவற்றுடன், துவைத வேதாந்தத்தின் மூன்று பிரதான மடங்களாகக் கருதப்படுகின்றன. இவை கூட்டாக 'மடத்துராயா' என்று குறிப்பிடப்படுகின்றன.    மடத்தின் தலைவர்களும் பண்டிதர்களும் பல நூற்றாண்டுகளாக மத்துவருக்குப் பிந்தைய துவைத வேதாந்தத்தின் கொள்கைகளை கட்டியமைத்தனர்.

தற்போதைய தலைவர் 
திருப்பதி, இராட்டிரிய சமசுகிருத வித்யாபீடத்தின் முன்னாள் துணைவேந்தர் மகாமகோபாத்யா பேராசிரியர் டி.பிரலதாச்சார்யா, என்பவர் சிறீ வித்யாசிறீசா தீர்த்தர் என்ற பெயருடன் 2017 சூலை 2 ஆம் தேதி  புதிய தலைவராக பொறுப்பேற்றுக் கொண்டார்.

குறிப்புகள்

வெளி இணைப்புகள் 
 http://www.dvaita.org

வைணவ சமயம்
கர்நாடக வரலாறு
சுப்ரமண்யா, கர்நாடகா

சுப்ரமண்யா (Subramanya) என்பது இந்தியாவின் தெற்கு கன்னட மாவட்டத்தில் சுல்லியா வட்டத்தில் அமைந்துள்ள ஒரு கிராமமாகும். குக்கே சுப்ரமண்யர் கோயில் இங்கு அமைந்துள்ளது. இது மங்களூரிலிருந்து சுமார் 105 கிலோமீட்டர் (65 மைல்) தொலைவில் உள்ளது. இது இரயில் மற்றும் சாலை வழியாக இணைக்கப்பட்டுள்ளது. இதற்கு முதலில் "குக்கே பட்டணம்" என்று பெயரிடப்பட்டது.

யாத்ரீக மையம் 
இந்த கிராமம் சுப்ரமண்யாவில் உள்ள குக்கே சுப்ரமண்யர் கோயிலுக்கு வருகை தரும் யாத்ரீகர்களுக்கான அணுகுமுறை மற்றும் ஓய்வு இடமாகும். இந்த கிராமம் குமாரதாரா ஆற்றால் சூழப்பட்டுள்ளது. குமாரதாராவின் துணை நதியான தர்ப்பன தீர்த்தம் கோயிலுக்குப் பின்னால் பாய்கிறது.

வாசகியும் பிற பாம்புகளும் சுப்பிரமண்ய கடவுளின் கீழ் சுப்ரமண்யத்தில் உள்ள குகைகளில் தஞ்சம் புகுந்தனர் என்பது நம்பிக்கை. இங்கே சுப்ரமண்யரை பாம்பாக வணங்குகிறார்கள்.

போக்குவரத்து 
மங்களூர், பெங்களூர், தர்மஸ்தலா, மைசூர் போன்றவற்றிலிருந்து குக்கே சுப்ரமண்யாவை சாலை வழியாக அடையலாம். பெங்களூரிலிருந்து வரும் பாதை ஹாசனிலிருந்து சக்லேசுபூர் பிரிவு வழியாக இணைக்கப்பட்டுள்ளது. பிசில் காடுகள் வழியாக இதை  அடைய மற்றொரு பாதை உள்ளது. சாலைகள் மிகவும் மோசமாக இருப்பதால் பலர் இந்த வழியைத் தவிர்க்கிறார்கள். இப்போது பிசில் பாதையை  சீரமைப்பதற்கான  திட்டத்தை அரசாங்கம் தொடங்கியுள்ளது. இங்கிருந்தும் பிற இடங்களிலிருந்தும் கர்நாடக போக்குவரத்துக் கழகம் தினசரி பேருந்துகளை இயக்குகிறது. 115 கிலோமீட்டர் (71 மைல்) தொலைவில் உள்ள மங்களூர் சர்வதேச விமான நிலையம் அருகிலுள்ள விமான நிலையமாகும். அருகிலுள்ள ரயில் நிலையம் மங்களூர்-பெங்களூர் ரயில் பாதையில் சுப்ரமண்யா சாலை இரயில் நிலையம் ஆகும். இது குக்கே சுப்ரமண்யாவிலிருந்து 12 கிலோமீட்டர் (7.5 மைல்) தொலைவில் உள்ளது. பெங்களூரு மங்களூரிலிருந்து பயணிகள், விரைவு இரயில் சேவைகள் உள்ளன.

மேலும் காண்க 
 மங்களூர்

குறிப்புகள்

வெளி இணைப்புகள் 
 "Kukke Subrahmanya Temple" by Mangalore.com 
 "Subrahmanya" by Templenet.com 
 "Kukke Temple"  
Visit Kukke Subramanya Temple Website

கருநாடக மாநிலத்திலுள்ள ஊர்களும் நகரங்களும்
அனிதா சம்பத்

அனிதா சம்பத் (Anitha Sampath) என்பவர் ஒரு இந்திய செய்தி தொகுப்பாளரும், தமிழ் மொழித் திரைப்படங்களில் நடிக்கும் இந்திய நடிகையும் ஆவார்.

தொழில் 
அனிதா சம்பத் பாலிமர் தொலைக்காட்சி, நியூஸ்7 தமிழ், தமிழன் தொலைக்காட்சி, சன் தொலைக்காட்சி ஆகிய தொலைக்காட்சிகளில் செய்தி தொகுப்பாளராக பணியாற்றியுள்ளார்.   சன் தொலைக்காட்சியில் காலையில் ஒளிபரப்பப்படும் வணக்கம் தமிழா நிகழ்ச்சியிலும் பணியாற்றியுள்ளார். சர்க்கார் (2018),   கப்பன் (2019) ஆகிய திரைப்படங்களில் செய்தி வாசிப்பாளர் பாத்திரத்தில் நடித்தார்.    2020 இல் புட் சட்னி யூடியூபில் ஒளிபரப்பிய எமர்சென்சி என்ற வலைத் தொடரில் மருத்துவர் பாத்திரத்தில் நடித்தார்.

தனிப்பட்ட வாழ்க்கை 
இவர் பிரபாகரன் என்பவரை 25 ஆகத்து 2019 அன்று  காதல் திருமணம் செய்து கொண்டார்.

திரைப்படவியல்

மேற்கோள்கள்

வெளி இணைப்புகள் 
 

இந்தியத் தமிழர்
தமிழ்நாட்டு தொலைக்காட்சி பிரமுகர்கள்
தமிழ்த் திரைப்பட நடிகைகள்
வாழும் நபர்கள்
குந்தவை

குந்தவை (Kundavai) என்பது ஒன்பது மற்றும் பதினொன்றாம் நூற்றாண்டுகளுக்கு இடையில் தென்னிந்தியாவில் வாழ்ந்த பல அரசப் பெண்களின் வரலாற்றுச்சிறப்பு மிகுந்த ஒரு பிரபலமான பெயராகும். குந்தவை என்ற பெயரில் வாழ்ந்து சென்ற சில பெண்கள் பின்வருமாறு:

மேலைக் கங்க மன்னர் முதலாம் பிருதிவிபதியின் (பொ.ஊ. 853–880)  மகள் குந்தவை என்பவர் ஆவார். அவர் மல்லாதேவாவனின் மகனும் வாரிசுமான பாண இளவரசர் முதலாம் விக்ரமாதித்யனை மணந்தார்.  திருவல்லத்தில் உள்ள சிவன் கோவிலுக்கு இவர் பல கொடைகளை வழங்கினார். 

 அரிஞ்சய சோழன் மணந்த கீழைச் சாளுக்கிய இளவரசியின் பெயர் குந்தவை. அவர் வீமன் குந்தவை என்று குறிப்பிடப்படுகிறார். இவரே சோழ மரபில் அறியப்படும் முதல் குந்தவை.

சுந்தர சோழன் தன் பெரிய தாயார் மீது கொண்ட அன்பால் தன் மகளுக்கு குந்தவை என்று பெயர் சூட்டுகிறார். அவர்தான் முதலாம் ராசராச சோழனின் அக்காள் குந்தவை பிராட்டியார் வல்லவராயன் வந்தியத்தேவனின் பட்டத்து அரசியாக வாழ்ந்தாரென தஞ்சை கல்வெட்டுகளில் குறிப்பிடப்பட்டுகிறார். இவர் ஆழ்வார் பராந்தகன் குந்தவை பிராட்டியார், வல்லவரையர் வந்தியத் தேவர் மாதவேவியார், உடையார் பொன் மாளிகையில் துஞ்சிய தேவர் திருமகளார் ஸ்ரீபராந்தகன் குந்தவை பிராட்டியார் என்று கல்வெட்டுகளிலும், செப்பேடுகளிலும் குறிக்கப்படுகிறார். 

இராசராச சோழன் தன் அக்காளின் மீதிருந்த அன்பின் காரணமாக தன் மகளுக்கு குந்தவை என்று பெயரிட்டார். இந்த குந்தவையே இராசேந்திர சோழனுக்கு தங்கையும் கீழைச் சாளுக்கிய மன்னர் விமலாதித்தனின் பட்டத்து அரசியான குந்தவை ஆழ்வார். 

 கீழைச் சாளுக்கிய மன்னன் இராசராச நரேந்திரனின் மகளும் முதலாம் குலோத்துங்க சோழனின் தங்கையாக ஒரு குந்தவை என்று குறிக்கப்படுகிறார். இவர் இராசராசன் குந்தவை, பராந்தகன் குந்தவை, ஆழ்வார் குந்தவை என்று கல்வெட்டுகளில் குறிக்கப்படுகிறார்.

மேற்கோள்கள்

சோழ அரசிகள்
காங்கிரஸ் வானொலி

காங்கிரஸ் வானொலி (Congress Radio) ஒரு இரகசிய வானொலி நிலையமாக இருந்தது, இது 1942ஆம் ஆண்டு இந்தியாவின் சுதந்திரத்திற்காக பிரித்தானிய இந்திய அரசுக்கு எதிராக காந்தி தொடங்கிய வெள்ளையனே வெளியேறு இயக்கத்தின் போது சுமார் மூன்று மாதங்கள் ஒலிபரப்பானது. காங்கிரஸ் வானொலி, இந்திய தேசிய காங்கிரஸின் அதிகாரப் பூர்வ ஒலிபரப்பாக இருந்தது, தற்போது மும்பை என்று அழைக்கப்படும் பம்பாயிலிருந்து ஒலிபரப்பு செய்யப்பட்டது. இதை ஹாம் ரேடியோ ஆபரேட்டர்களின்  உதவியுடன் இந்தியாவின் மூத்த சுதந்திர போராட்ட வீரர் உசா மேத்தா (1920–2000) அறிவிப்பாளராக செயல்பட்டார். காங்கிரஸ் வானொலியை ஒலிபரப்பு செய்வதற்காக அவரது மற்ற நண்பர்கள் விட்டல்தாஸ் காக்கர், சந்திரகாந்த் ஜாவேரி மற்றும் பாபுபாய் தாக்கர் ஆகியோர் உதவி செய்தனர். தொழில்நுட்ப வல்லுநர்கள் மற்றும் உபகரணங்களை மும்பையின் சிகாகோ வானொலியின் நானிக் மோட்வானே வழங்கினார். ராம் மனோகர் லோஹியா, அச்சியூத்ராவ் பட்வர்தன், புருஷோத்தம் திரிகம்தாஸ் போன்ற பிரபலங்களும் காங்கிரஸ் வானொலியுடன் தொடர்பு கொண்டிருந்தனர்.

ஆகஸ்ட் 14, 1942 அன்று, வெள்ளையனே வெளியேறு இயக்கத்தை ஆரம்பித்த ஒரு வாரத்திற்குள், இரகசிய காங்கிரஸ் வானொலி ஒலிபரப்பைத் தொடங்கியது, டாக்டர் உஷா மேத்தாவின் முதல் அறிவிப்பு இப்படி செய்யப்பட்டது:
"இது காங்கிரஸ் வானொலி, இந்தியாவின் ஏதோவொரிடத்திலிருந்து 42.34 மீட்டர் அலைவரிசையில் (அலைநீளம்) ஒலிபரப்பப்படுகிறது."

மேற்கோள்கள் 

இந்திய தேசிய காங்கிரஸ்
இந்திய விடுதலைப் போராட்டம்
அவ்யக பிராமணர்கள்

அவ்யக பிராமணர்கள் (Havyaka Brahmins) ( அவேகா, அவிகா என்றும் அழைக்கப்படும் இவர்கள் இந்திய மாநிலமான கர்நாடகாவைச் சேர்ந்த இந்து பஞ்ச திராவிட வேத பிராமணர்கள் ஆவர்.  ஆதி சங்கராச்சாரியார் முன்வைத்த அத்வைத தத்துவத்தை இவர்கள் பின்பற்றுகின்றனர். இவர்களில் பெரும்பாலோனோரின்  வம்சாவளியை தெற்கு கன்னட மாவட்டம், வடக்கு கன்னட மாவட்டம், உடுப்பி, குடகு மாவட்டம் அல்லது கர்நாடகாவின் சிமோகா மாவட்டம் மற்றும் கேரளாவின் காசர்கோடு போன்ற புகுதிகளில் காணலாம்.

மேலும் காண்க 

 சிவல்லி பிராமணர்கள் 
 கவுட சாரஸ்வத் பிராமணர்

குறிப்புகள் 

சமூகம்
பிராமணர்
கன்னடச் சமூகங்கள்
மண்ணூர் மகா சிவன் கோயில்

மண்ணூர் மகா சிவன் கோயில் (Mannur Maha Shiva Temple) என்பது கேரளத்தின், கோழிக்கோடு நகரிலிருந்து 12 கி.மீ. தொலைவில் அமைந்துள்ள ஒரு சிவன் கோயிலாகும். இக்கோயிலானது, இந்தியாவின் கேரளாவில் உள்ள முல்லப்பள்ளி சாலியம் சாலையில், கடலுண்டி என்னுமிடத்தில் அமைந்துள்ள  சிவனுக்கு அமைக்கப்பட்ட ஓர் இந்துக் கோயிலாகும்.  இக்கோயில் பரசுராமரால் கட்டப்பட்ட 108 சிவன் கோவில்களில் ஒன்றாகும்.

விபரங்கள் 
இந்தக் கோயிலானது திருவன்னூர் சிவன் கோயிலை மாதிரியாகக் கொண்டு கட்டப்பட்டது. இக்கோயிலின் கஜபிருஷ்ட வடிவாக்கப்பாணியானது, இருநூறு ஆண்டுகள் பழமையானது. அன்றாடம் சிவலிங்க பூசையை பரசுராமர் திருவன்னூரில் தொடங்கி மண்ணூர் மகா சிவன் கோயிலில் முடிப்பதாக ஐதீகம் உள்ளது. இதன் தொடர்ச்சியாக இக்கோயிலின் உச்சிகாலப் பூசை சிறப்புவாய்ந்ததாக உள்ளது. ஆண்டுதோறும் மகா சிவராத்திரி விழா இங்கு சிறப்பாகக் கொண்டாடப்பபடுகிறது.

குறிப்புகள் 

கோழிக்கோடு மாவட்டத்திலுள்ள சிவன் கோயில்கள்
டகால்ட்டி

டகால்ட்டி (Dagaalty) என்பது 2020 இல் வெளியான தமிழ் அதிரடி நகைச்சுவைத் திரைப்படம். இதனை எழுதி இயக்கியவர் விஜய் ஆனந்த். இதில் சந்தானம் , ரித்திகா சென் ஆகியோர் முதன்மைக் கதாப்பாத்திரத்தில் நடித்துள்ளனர். ஜனவரி 31, 2020 இல் இந்தத் திரைப்படம் வெளியானது.

விமர்சனம் 
டைம்ஸ் ஆஃப் நவ் இந்தத் திரைப்படத்திற்கு 2 புள்ளிகள் வழங்கியுள்ளது.

மேற்கோள்கள்

வெளியிணைப்புகள் 

2020 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழாக்கம் செய்ய வேண்டியுள்ள கட்டுரைகள்
சந்தானம் நடித்த திரைப்படங்கள்
யோகி பாபு நடித்த திரைப்படங்கள்
ராதாரவி நடித்த திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
மனோபாலா நடித்த திரைப்படங்கள்
காலைட் அணை

காலைட் அணை (Callide Dam) 1965 ஆம் ஆண்டு கட்டப்பட்டது. ஆஸ்திரேலியாவின் குயின்ஸ்லாந்து மாநிலத்தில் உள்ள பிலோலாவில் அருகிலுள்ள மின் நிலையத்திற்கு நீர் வழங்குவதற்காக இது கட்டப்பட்டது. காலைட் அணை 136,300 மெகாலிட்டர்களை (3.60 × 1010 அமெரிக்க கேலன்) சராசரியாக 10.5 மீட்டர் (34 அடி) ஆழத்தில் தாங்கும் தன்மை கொண்டது. மேலும் பரப்பளவு 1,240 ஹெக்டேர் (3,100 ஏக்கர்) முழு கொள்ளளவிலும் கொண்டுள்ளது.

இந்த அணை காலைட் மின் நிலையத்திற்கு தண்ணீரை வழங்குகிறது.

நீர் வழங்கல் மற்றும் சேவை நிறுவனமான சன்வாட்டர், தங்கள் பொறுப்புள்ள அணைகளுக்கு மிக உயர்ந்த அளவிலான பாதுகாப்பை உறுதி செய்வதற்காக பல நிலைய மேம்பாட்டு திட்டத்தை மேற்கொண்டுள்ளது. காலைட் அணையின் பக்க கால்வாய் வடிகால் 'நடுத்தர கால' வரம்பில் மேம்படுத்த திட்டமிடப்பட்டுள்ளது.

மீன்பிடித்தொழில் 
அணையில் மீன் பிடிக்க தன்வயப் படுத்திக்கொள்ளும் அனுமதி பெற்றிருத்தல் வேண்டும்.

மேற்கோள்கள் 

ஆத்திரேலியாவில் உள்ள அணைகள்
ஆத்திரேலியாவில் உள்ள கட்டிடங்களும் கட்டமைப்புகளும்
குயின்ஸ்லாந்து
அதிதி செங்கப்பா

அதிதி செங்கப்பா ஓர் இந்திய நடிகை. இவர் தெலுங்கு, தமிழ், இந்தி மற்றும் ஹாலிவுட் சினிமாவில் நடித்துள்ளார்.

ஆரம்ப கால வாழ்க்கை 
அதிதி பெங்களூரில் பிறந்தார். அவரது தந்தை ராஜ் செங்கப்பா தி இந்தியா டுடே குழுமத்தில் (நொய்டா) ஆசிரியர் இயக்குநராக பணிப்புரிதார். இவரது தாயார் உஷா செங்கப்பா ஓர் தமிழர். இவர் பாரத் தாக்கூரின் கலை யோகாவில் டெல்லி மையத் தலைவராக இருந்தவர். அதிதி   அவர்களுக்கு ருக்மணி தேவி அருந்தாலே என்ற பரதநாட்டிய நடன கலைஞர்  மற்றும் கர்நாடக இசைக்கலைஞரும், பின்னணிப் பாடகியுமான டி.கே. பட்டம்மாள், ஆகியோர் கொள்ளு அத்தைகளாவார்.

அதிதி தனது பள்ளிப்படிப்பை  வசந்த் பள்ளத்தாக்கு பள்ளியிலும் பின்னர் கல்லூரி படிப்பை டெல்லியில் உள்ள லேடி ஸ்ரீ ராம் கல்லூரியிலும் படித்தார் . மேலும் இவர் இந்துஸ்தானி கிளாசிக்கல் மற்றும் மேற்கத்திய குரல்களில் பாடும் பயிற்சி பெற்றார்.  பள்ளி மற்றும் கல்லூரி படிக்கும் காலத்தில் ஒரு திறமையான பியானோ கலைஞராக விளங்கினார். ஒரு முறை தனக்கு நடிப்பதில் ஆர்வம் வருவதற்கு  முன்புவரை இசையில் தான் மிகுந்த ஆர்வமாக இருந்ததாக கூறியிருந்தார்.  இவர் யோகாவின் பெரிய ரசிகர். இவர் கல்லூரியில் படித்தபோது, என்.டி.டி.வி குட் டைம்ஸில் "பாடிலீசியஸ்" என்ற சுகாதார நிகழ்ச்சியை தனது தாயார் உஷா செங்கப்பாவுடன் தொகுத்து வழங்கினார்.

தொழில் 
இவர் தகிதா தகிதா  என்ற தெலுங்கு  திரைப்படத்தின் மூலம் திரைத்துறைக்கு அறிமுகமானார். இவரது தமிழ் அறிமுக திரைப்படமான கொஞ்சம் காப்பி கொஞ்சம் காதால் இதுவரைக்கும் திரையரங்கில் வெளியாகவில்லை.   இவர் 11 திரைப்பட தயாரிப்பாளர்களால் இயக்கப்பட்ட எக்ஸ், என்ற இந்தித் திரைப்படத்தை நடித்துள்ளார். குணசேகரின் தெலுங்கு 3 டி பீரியட்-நாடகமான ருத்ரமாதேவியின்  படத்தில் ருத்ரமா தேவியின் சகோதரி கணபம்பாவாக நடிக்கிறார். இவர் , ரா  என்ற அறிவியல் புனைகதைத் திரைப்படத்திலும் மற்றும் மூனே மூணு வார்த்தை என்ற காதல் நகைச்சுவை திரைப்படத்திலும் நடிக்க கையெழுத்திட்டுள்ளார்.

குறிப்புகள்

வெளி இணைப்புகள் 

 Aditi Chengappa on IMDb

இந்தித் திரைப்பட நடிகைகள்
வாழும் நபர்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வலயநாடு தேவி கோயில்

வலயநாடு தேவி கோயில் (Valayanad Devi Temple) என்பது இந்தியாவின்,   வட கேரளத்தின், கோழிக்கோடு அருகே உள்ள வலையநாட்டில் அமைந்துள்ள பகவதி அம்மன் கோயில் ஆகும்.

வரலாறு 
இடைக்காலத்தில் கோழிக்கோட்டை ஆண்ட சாமூத்திரி மன்னர்களின் (பதின்ஹரே கோவிலகம்) குடும்ப தெய்வம் வலயநாடு பகவதி. சாமூத்திரி மற்றும் வள்ளுவ கோனாதிரி ( வள்ளுவநாட்டின் மன்னர்) இடையேயான போரில், சிறந்த படையும், நிதி வலிமையும் கொண்டிருந்தபோதிலும் சாமூத்திரி தோற்கடிக்கப்பட்டதாக தொன்மங்கள்  கூறுகின்றன. இது குறிது யோசித்த சாமூத்திரி பகவதியின் அருளாசி வள்ளுவகோனாதிரிக்கே இருப்பதாக முடிவு செய்தார். இதையடுத்து சாமூத்திரி மன்னர்   திருமந்தகுன்னு கோயிலுக்கு சென்று தேவி தன்முன் தோன்றும்வரை தவம் மேற்கொண்டார். 

தன்முன் தோன்றிய பகவதியை  சாமூத்திரி மன்னர் தனது இராச்சியத்திற்கு வருமாறு கேட்டுக்கொண்டார். இதன்படி பகவதி மன்னனுடன் அவனது நாட்டுக்கு சென்றுகொண்டிருந்தாள்.அப்படி செல்லும்போது, தேவி தன்னுடன் வருகிறாளா  என்று அறிய மன்னன் திரும்பிப் பார்த்தான்.  அதற்கு தேவி மீண்டும் இவ்வாறு திரும்பிப் பார்த்தால் தான் வரமாட்டேன் என்று  சாமூத்திரியிடம் கூறினாள். சில மணி நேரம் கழித்து, தேவியின் சலங்கை ஒலிகளைக் கேட்காமல் போகவே, சாமூத்திரி திரும்பிப் பார்த்துவிட்டான். உடனே தேவி அவனிடம் தான் இனி வர இயலாது என்றாள். என்றாலும் சாமூத்திரியின் பக்திக்கு பரிசாக, அவள் தன் வளையலை எறிவதாகவும், அது விழுந்த இடத்தில் தங்கி இருப்பதாகவும் கூறினாள். அதன்படி தேவி வீசிய  வளையல் ஒரு வாரம் சுழன்று கோயில் தற்போது உள்ள இடத்தில் விழுந்தது . ஒரு வாரம் வளையல் சுழன்ற இடம் அழச்சவட்டம் என்றும், வளையல் விழுந்த இடம் திருவலையநாடு என்றும் ஆனது.

விளக்கம் 
பகவதிக்கு கட்டபட்ட வலையநாடு தேவி கோவிலானது கோழிக்கோடு நகரில் மங்காவ் கோவிந்தபுரம் பாதையில் வலையநாட்டில் அமைந்துள்ளது.  வடக்கு நோக்கி அமைந்துள்ள இந்த கோவிலில் நான்கு கோபுரங்கள் உள்ளன. வலையநாடு தேவி கோயிலானது தனித்துவமான அடையாளத்தைக் கொண்டுள்ளது. இது இந்தியாவின் பிற தேவி கோயில்களிலிருந்து பல அம்சங்களில் வேறுபட்டது. ருருஜித் வழிபாட்டு முறைப்படி பூஜைகள் செய்யப்படும் சாக்த கோயில்களில் இதுவும் ஒன்றாகும். இந்த கோயிலின் முதன்மைத் தெய்வம் காஷ்மீரைச் சேர்ந்த தெய்வம், சண்டிகா என்று அழைக்கப்படுகிறது, இது மகாரதம் மற்றும் கலசர்பினி என்றும் அழைக்கப்படுகிறது. 

பெரிய சிவயோகியான தையவூர் சிவசங்கர் வடிவமைத்த ஸ்ரீ சக்கரம், கருவறைக்குள் உள்ளது. இந்த கோவிலில் சிவன், தேவாரா பகவதி, ஐயப்பன், விக்னேஸ்வரன், க்ஷேத்ராபாலர் சிலைகளும் நிறுவப்பட்டுள்ளன. சப்தமாதர் சிலைகள் தெற்கு சுவர் பகுதியில் அமைக்கபட்டுள்ளன. இந்த கோவிலில் நடத்தப்படும் ஒரு முக்கியமான சடங்கு குருதி தர்பனம் ஆகும்.

விழாக்களும், சடங்குகளும் 
கோயிலின் ஆண்டுவிழா ஒவ்வொரு ஆண்டும் மகரத்தின் கார்த்திகை நாளில் தொடங்கி ஏழு நாட்கள் தொடர்கிறது. தேவியின் உற்சவர் சிலையானது தளி மகாதேவர் கோயிலில் வைக்கப்பட்டுள்ளது.  திருவிழாவுக்கு (உற்சவம்) சில நாட்களுக்கு முன்பு இது வலயநாடு கோயிலுக்கு கொண்டு வழப்படுகிறது. சிலைக்கு மங்காவுவில் உள்ள திரிசால குளத்தில் 'ஆராட்டு'   நடத்தப்படுகிறது. ஆண்டு விழாவின் போது மத்யமா  (சக்தேயா) பூசை இருக்காது. உத்தம பூஜை செய்ய பிராமணர்கள் கோவிலுக்கு அழைத்து வரப்பட்டனர். செவ்வாய் மற்றும் வெள்ளிக்கிழமைகளில் இந்த கோவிலில் பிரார்த்தனை செய்வதற்கு மிகவும் சிறப்பானதாக கருதப்படுகிறது.

கோயில் வழிபாடு 
இந்த கோயிலில் " சக்தேயா " முறைப்படி பூசை செய்யும் அர்ச்சகர்கள்  பிதரர் பிராமணர்கள் ஆவர். இந்த கோவிலில் வழிபாட்டின் முக்கிய அம்சம் இறைச்சி மற்றும் மது ஆகும்.

குறிப்புகள் 

கோழிக்கோடு மாவட்டத்திலுள்ள பகவதி அம்மன் கோயில்கள்
Coordinates on Wikidata
எஸ். எம். சீனிவேல்

எஸ். எம். சீனிவேல் (S. M. Seenivel)(இறப்பு 25 மே 2016) ஓர் இந்திய அரசியல்வாதி ஆவார். இவர் தமிழ்நாட்டின் 15ஆவது சட்டமன்றத்திற்கு அனைத்திந்திய அண்ணா திராவிட முன்னேற்றக் கழகத்தின் சார்பில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்றார். இவர் முன்னதாக இதே தொகுதியில் 2001ஆம் ஆண்டு நடைபெற்ற சட்டமன்றத் தேர்தலிலும் போட்டியிட்டு தமிழ்நாட்டின் 13ஆவது சட்டமன்றத்திற்கு உறுப்பினராத் தேர்ந்தெடுக்கப்பட்டவர் ஆவார்.

சீனிவேல் 2016ஆம் ஆண்டு மே 18ஆம் நாள் இவரது வெற்றி அறிவிக்கப்படும் முன்னதாக பக்கவாத நோய்க்கு ஆளாகி மதுரையில் உள்ள ஒரு மருத்துவமனையில் சேர்க்கப்பட்டார். 2016ஆம் ஆண்டு மே 25ஆம் நாள், சட்டமன்ற உறுப்பினராக பதவி ஏற்கும் நிகழ்விற்கு சில மணி நேரங்கள் முன்னதாக சிகிச்சையின் போதே இறந்தார். ஐந்து ஆண்டுகளுக்கு முன்னதாக மற்றொரு அண்ணா திராவிட முன்னேற்றக் கழக சட்டமன்ற உறுப்பினர் மரியம் பிச்சை பதவியேற்பதற்கு ஒரு நாள் முன்னதாக இறந்து போனார்.

தனிப்பட்ட வாழ்க்கை
சீனிவேலுக்கு ஒரு மனைவியும், மூன்று மகள்களும் ஒரு மகனும் உள்ளனர்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
மகேசுவரி

மகேசுவரி (Maheshwari) என்பது இந்து மதத்திலுள்ள ஒரு சாதியாகும். இது முதலில் இந்திய மாநிலமான, ராஜஸ்தானில் இருந்து தோன்றியது. இவர்களின் பாரம்பரிய தொழில் வர்த்தகமாகும். இவர்கள் பரந்த பனியா ஆக்கிரமிப்பு அடிப்படையிலான சமூகத்தின் ஒரு பகுதியாக அமைந்துள்ளனர். இதில் கந்தேல்வால்கள், ஆசுவால்கள் மற்றும் அகர்வால்கள் போன்ற சாதிகளும் அடங்கும். ராஜஸ்தானின் பனியாக்கள் பெரும்பாலும் மார்வாரிகள் என்று அழைக்கப்படுகின்றனர். மேலும் அவர்கள் மகாஜன்கள் என்றும் அழைக்கப்படுகின்றனர். இது சமூக உறுப்பினர்கள் விரும்பும் ஒரு சொல்லாகும். ஏனென்றால் பனியா என்பது எதிர்மறையான அர்த்தங்களைக் கொண்டிருக்கலாம். மேலும் அவர்களை அவ்வாறு அழைப்பது குறைந்த சமூக நிலைப்பாட்டைக் குறிக்கிறது. குசராத் மாநிலத்தில் மேக்வார் என்ற ஒரு சமூக மக்கள் உள்ளனர். அவர்கள் சில சமயங்களில் மகேசுவரி என்ற பெயரைப் பயன்படுத்துகிறார்கள். ஆனால் இந்த மக்கள் தலித்துகள், பனியாவுடன் தொடர்பில்லாதவர்கள். மேலும், சிவன் மீதான அவர்களின் பக்தியைக் குறிக்க இந்த பெயரை ஏற்றுக்கொள்கிறார்கள்.

கே. கே. பிர்லா 
மகேசுவரி என்ற சொல்லை ஒரு ராஜ்புத் வம்சாவளியினரும் கோருகின்றனர். ஒரு தொழிலதிபரான,  கே.கே. பிர்லாவின், குடும்பம் மகேசுவரி சாதியில் தோன்றியது.  பிர்லா இச்சமூகத்திற்கான ஒரு பாரம்பரிய கதையை கொண்டுள்ளார். இப்போது ராஜஸ்தானில் உள்ள சத்திரிய வர்ணத்தைச் சேர்ந்த 72 குழுக்கள் 8 ஆம் நூற்றாண்டில் வைசிய வர்ணத்தில் உறுப்பினர்களாக இருப்பதற்கு ஆதரவாக தங்கள் பாரம்பரிய பங்கைக் கைவிட முடிவு செய்ததாக இது கூறுகிறது. மகேசுவரன் என்ற சிவனின் மற்றொரு பெயர் மீதான அவர்களின் பக்தியால் இதைச் செய்ய ஊக்கம் பெற்ற அவர்கள், மகேசுவரி என்ற பெயரை ஏற்றுக்கொண்டனர். இதனால் சிறிய, இறுக்கமான மகேசுவரி சமூகத்திற்குள் இருக்கும் 72 தனித்துவமான குடும்ப பாரம்பரியத்தை நிறுவினர்.

காம்புகள் 
காம்புகள் என்று அழைக்கப்படும் அந்த சமூகத்தில்பாரம்பரியமாக திருமணத்தில் புறமணத்தையும்,  மதத்தில் பெரும்பாலும் வைணவத்தையும் பின்பற்றுகின்றன.

புராணக்கதை 
1923 ஆம் ஆண்டில் சிவகரன் ராம்ரதன் தாரக் என்பவரால் பதிவுசெய்யப்பட்ட ஒரு மாறுபட்ட புராணக்கதை உள்ளது, பின்னர் லாரன்ஸ் பாப் போன்ற நவீன அறிஞர்களால் குறிப்பிடப்படுகிறது. இந்த பதிப்பில், சில முனிவர்களால் செய்யப்படும் ஒரு யாகத்தை சீர்குலைப்பதற்கு ஒரு இளவரசனுக்கு 72 ராஜபுத்திரர்கள் ஆதரவளித்தனர். முனிவர் இவர்கள் கல்லாக மாறும்படி சபித்தார். சிவ பெருமாள் இவர்களை சாபத்திலிருந்து விடுவித்து, அவர்களின் வாழ்க்கையை மீட்டெடுத்தார்.

வர்த்தகம் 
ஆங்கிலேயர்களின் காலனித்துவ வர்த்தகத்தின் வருகை ராஜஸ்தானின் மார்வாரி மக்களை தங்கள் வணிக நலன்களையும் புவியியல் செல்வாக்கையும் விரிவுபடுத்த ஊக்குவித்தது. 19 ஆம் நூற்றாண்டின் முற்பகுதியில் தக்காணப் பீடபூமிக்கு குடிபெயர்ந்த மார்வாரி வணிகர்களில் மகேசுவரிகளும் இருந்தனர். அங்கு அபின் வர்த்தகம் முக்கியமானது; அவர்கள் 1850 வாக்கில் ஐதராபாத் இராச்சியத்தில் வங்கியாளர்களாக இருந்தனர்; மேலும், நூற்றாண்டின் கடைசி காலாண்டில் மும்பையின் பருத்தி வர்த்தகத்தில் ஒரு குறிப்பிடத்தக்க குழுவாக உருவெடுத்தனர்.  20 ஆம் நூற்றாண்டில், பிர்லாக்கள் போன்ற சில மகேசுவரி குடும்பங்கள், தங்கள் பாரம்பரிய தொழில்களில் இருந்து திரட்டப்பட்ட செல்வத்தைப் பயன்படுத்தி முக்கிய தொழிலதிபர்களாகவும், தொழில்முனைவோராகவும் மாறினர்.

குறிப்புகள்

மேற்கோள்கள்

மேலும் படிக்க 
 
 

ராசத்தான் மாநில சாதிகள்
திருப்ரயார் கோயில்

திருப்ரயார்  இராமசாமி கோயில் (Thriprayar Shree Ramaswami Temple) என்பது இந்தியாவின், கேரள மாநிலத்தின் திருச்சூர் மாவட்டத்தில் திருப்ராயாரில் அமைந்துள்ள இந்து கோவிலாகும். இக்கோயிலில் விஷ்ணுவின் ஏழாவது அவதாரமான இராமர், நான்கு கைகளுடன் கைகளில் சங்கு,  சக்ராயுதம், வில் மற்றும் பூச்சரத்தைத்  தாங்கி நிற்கின்றார். இந்த கோயில் தீவ்ரா ஆற்றின் கரையில் அமைந்துள்ளது. இந்தக் கோயில் தெய்வம் ஆரட்டுப்புழா பூரத்தின் முதன்மை தெய்வமாவார். இங்குள்ள சிலையை  விஷ்ணுவின் மற்றொரு அவதாரமான கிருஷ்ணர் வணங்கினார் என்று நம்பப்படுகிறது. இங்கு இராமருடன், சிவன், தட்சிணாமூர்த்தி, விநாயகர், சாஸ்தா, கிருஷ்ணர் போன்ற தெய்வங்களுக்கும் சிற்றாலயங்கள் உள்ளன. நாலம்பலம் என்று பிரபலமாக அழைக்கபடும்  தசரதனின் நான்கு மகன்களுக்காக கேரளத்தில் அமைக்கபட்டுள்ள நான்கு கோயில்களில் இது முதன்மையானதாகும். இந்த நாலம்பலத்தில் இடம்பெற்ற பிற கோயில்களாக இரிஞ்ஞாலகுடாவில் பரதனுக்காக அமைக்கபட்டுள்ள கூடல்மாணிக்கம் கோயில், திருமூழிக்களத்தில் இலட்சுமணனுக்கு அமைக்கபட்டுள்ள கோயில், சத்ருக்ன்னுக்கு அமைக்கபட்டுள்ள சத்துருக்கனன் கோயில் போன்றவை உள்ளன. மலையாள மாதமான கர்கடகம் மாதத்தில் ஒரே நாளில் இந்த நான்கு கோயில்களை வழிபடுவது மிகவும் புனிதமானது என்று நம்பப்படுகிறது. இதனால் பல பக்தர்கள் இந்த கோயில்களுக்கு வருகை தருகின்றனர். திருபிராயர் கோயில் கொச்சின் தேவஸ்வம் வாரியத்திடம் ஒப்படைக்கப்படுவதற்கு முன்பு 3 பிரபலமான நம்பூதிரி குடும்பங்களான செல்லூர் மனா, ஜனப்பள்ளி மனா மற்றும் புன்னப்பிள்ளி மனா ஆகியவற்றால்  நிர்வகிக்கபட்டு வந்தது. இன்னும், இந்த மூன்று குடும்பங்களின் தலைவர்களும் கோயிலின் ஓரலன்களாக பணியாற்றுகிறார்கள் மேலும் பழக்கவழக்கங்களின்படி சடங்குகள் மற்றும் திருவிழாக்களில் பங்கேற்கிறார்கள்.

மேலும் காண்க 

 நாலம்பலம்

குறிப்புகள் 

படவரிசை

திருச்சூர் மாவட்டத்திலுள்ள இந்துக் கோயில்கள்
திருச்சூர் நகர மண்டபம்

திருச்சூர் நகர மண்டபம் (Thrissur Town Hall) என்பது இந்தியாவின், கேரள மாநிலத்தின் திருச்சூர் நகரில் அமைந்துள்ள ஒரு கட்டடமாகும். ஆர். கே. சண்முகம் செட்டியார் திவானாக இருந்தபோது இது கட்டப்பட்டது. இங்கு தொல்லியல் அருங்காட்சியகம் மற்றும் படக் காட்சியகம்  உள்ளது. இங்கு கேரளத்தின் அனைத்து பகுதிகளிலிருந்தும் சுவரோவியங்கள் நகலெடுக்கப்பட்டு காட்சிக்கு வைக்கப்பட்டுள்ளன. இந்த அருங்காட்சியகத்தில் பார்க்க வேண்டியவை பழைய கையெழுத்துப்படிளின் தொகுப்பாகும், அவை  ஓலகிரந்தங்கள் என்று அழைக்கப்படும் பனை ஓலைச்சுவடிகளாகும்.   இந்த நகர மண்டபமானது அப்போதைய இந்தியப் பேரரசர் ஜார்ஜ் மன்னரின் வெள்ளி விழாவிழா ஆண்டின் நிமித்தமாக கட்டப்பட்டது. இந்த கட்டிடக்கலை விக்டோரியன் பாணியில் ஒரு புல்வெளியும், தோட்டத்துடன் உள்ளது.

குறிப்புகள் 

திருச்சூர் மாவட்டம்
இந்தியாவில் உள்ள நகர மண்டபங்கள்
கணக்குகளின் வகைப்பாடு (கணக்குப் பதிவியல்)

கணக்குப் பதிவியல் என்பது ஒரு நிறுவனத்தின் வணிகம் சார்ந்த பரிவர்த்தனைகள் மற்றும் அது சார்ந்த செயல்முறைகள் பற்றி பதிவிடும் கணிதமுறையாகும்.

 பரிவர்த்தனைகள் மூன்று வகைப்படும். அவை:

நிறுவனங்கள் மற்றும் தனிநபர் சார்ந்த பரிவர்த்தனைகள்.
சரக்குகள்,சொத்துக்கள், பணம் சார்ந்த பரிவர்த்தனைகள்.
இலாபம் மற்றும் நட்டங்கள் சார்ந்த பரிவர்த்தனைகள்.

I. ஆள்சார்  கணக்குகள்: (Personal Accounts) 
தனி நபர் தொடர்பான கணக்குகளைத் தனிப்பட்ட கணக்குகள் / ஆள்சார் கணக்குகள் எனக் கூறலாம்.

ஆள்சார் கணக்குகள் இரண்டு வகைப்படும். அவை:
தனிநபர் கணக்கு (Natural Person)
சட்டமுறை அமைப்புகள் (Artificial Person)

தனிநபர் கணக்குகள்: 
இந்தக் கணக்குகள் ஒரு தனிப்பட்ட நபரைக் குறிக்கும் கணக்குகள் ஆகும்.

எ.கா.: அருள் க/கு

சட்டமுறை அமைப்புகள்: 
சங்கம், குழு மற்றும் அமைப்புகள்சார் கணக்குகள் 

எ.கா.: இந்தியன் ஓவர்சீஸ் வங்கி

II. ஆள்சாராக்  கணக்குகள்: 
ஆட்களைச் சாராத கணக்குகளை ஆள்சாராக் கணக்குகள் என்று கூறுவர்.

இவை இரண்டு வகைப்படும். அவை:
சொத்துக் கணக்கு (Real account)
பெயரளவு கணக்கு (Nominal Account)

சொத்துக் கணக்கு: 
ஒரு தனி நிறுவனத்தின் சொத்துக்களை / உடைமைகளைக் குறிக்கும் கணக்கை சொத்துக் கணக்கு என்று குறிப்பிட வேண்டும். 

எடுத்துக்காட்டு: நிறுவனத்தின் மேசைகள்

பெயரளவு கணக்கு: 
இந்தக் கணக்கிற்கு உருவம் கிடையாது. வணிகச் செயல்பாடுகள் மற்றும் பரிவர்த்தனைகளில் நிகழும் இலாப நட்டங்களைப் பற்றிய கணக்கு. 

எடுத்துக்காட்டு: சம்பளக் கணக்கு

மேற்கோள்கள் 
 

கணக்கு பதிவியல்
இலங்கையின் 16-வது நாடாளுமன்றம்

இலங்கையின் 16-வது நாடாளுமன்றம் (16th Parliament of Sri Lanka) அல்லது இலங்கைக் குடியரசின் 9-வது நாடாளுமன்றம் என்பது 2020 ஆகத்து 20 இல் நடைபெற்ற இலங்கை நாடாளுமன்றத் தேர்தலின் முடிவுகளின் படி அமைக்கப்பட்ட இலங்கை நாடாளுமன்றம் ஆகும். இதன் முதலாவது அமர்வு 2020 ஆகத்து 20 இல் இடம்பெற்றது. இலங்கை அரசியலமைப்புச் சட்டத்தின் படி நாடாளுமன்றத்தின் ஆயுட்காலம் முதலாவது அமர்வில் இருந்து நான்கரை முதல் ஐந்து ஆண்டுகளாகும்.

தேர்தல்

■ – இபொமு
■ – ஐமச
■ – ததேகூ
■ – இசுக
■ – ஈமசக
■ – ஏனைய கட்சிகள்

16-வது நாடாளுமன்றத் தேர்தல் 2020 ஆகத்து 5 இல் நடைபெற்றது. மொத்தமுள்ள 225 இடங்களில் ஆளும் இலங்கை பொதுசன முன்னணி 145 இடங்களைக் கைப்பற்றி பெரும் வெற்றி பெற்றது. ஐக்கிய மக்கள் சக்தி 54 இடங்களையும், தமிழ்த் தேசியக் கூட்டமைப்பு 10 இடங்களையும், மக்கள் விடுதலை முன்னணி 3 இடங்களையும் கைப்பற்றின. முக்கிய எதிர்க்கட்சியான ஐக்கிய தேசியக் கட்சி ஒரேயொரு இடத்தை மட்டும் கைப்பற்றி வரலாறு காணாத தோல்வியடைந்தது.

முடிவுகள்

தேசிய வாரியாக

மேற்கோள்கள்

இலங்கை நாடாளுமன்றம்
2020 இல் இலங்கை
ஹபிபுல்லா பெய்க்

மரு. ஹபிபுல்லா பெய்க் (Dr.Habibullah Baig) என்பவர் இந்திய ஒன்றிய முஸ்லிம் லீக்கட்சியைச் சேர்ந்த,தமிழக அரசியல்வாதி ஆவார்.  மேலும் இவர் 1967-68 ஆம் ஆண்டு  சென்னை மேயராக பணியாற்றினார்.

சென்னை மாநகராட்சி மன்றத் தலைவர்
1967-68 ஆம் ஆண்டில் சென்னை மாநகராட்சியின் மன்றத் தலைவர் ஆனார்.

சட்டமன்ற உறுப்பினராக
சென்னை மாநிலத்தின் நான்காவது சட்டமன்றத் தேர்தலில் 1967 ஆம் ஆண்டு துறைமுகம் (சட்டமன்றத் தொகுதி)யில் போட்டியிட்டு வெற்றி பெற்றார்., மேலும் சட்டமன்ற வணிக ஆலோசனைக்குழுவிலும் இடம்பெற்றிருந்தார்.

மேற்கோள்கள் 

சென்னை நகரத்தந்தைகள்
இந்திய முஸ்லிம்கள்
இந்திய ஒன்றிய முசுலிம் லீக் அரசியல்வாதிகள்
தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
லோலாப் (சட்டமன்ற தொகுதி)

லோலாப் சட்டமன்றத் தொகுதி என்பது இந்தியாவின் வடக்கு மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். இது பாரமுல்லா மக்களவை தொகுதிக்கு உட்பட்டதாகும்

சட்டமன்ற உறுப்பினர் 

 1962: குலாம் நபி வாணி, ஜம்மு & காஷ்மீர் தேசிய மாநாடு 
 1967: குலாம் நபி வாணி, இந்திய தேசிய காங்கிரஸ் 
 1972: சைஃப் உல்லா பட், இந்திய தேசிய காங்கிரஸ் 
 1996: முஷ்தாக் அகமது லோனே, ஜம்மு & காஷ்மீர் தேசிய மாநாடு 
 2002: கைசர் அகமது லோனே, ஜம்மு & காஷ்மீர் தேசிய மாநாடு 
 2008: அப்துல் ஹக் கான், ஜம்மு-காஷ்மீர் மக்கள் ஜனநாயகக் கட்சி 
 2014: அப்துல் ஹக் கான், ஜம்மு-காஷ்மீர் மக்கள் ஜனநாயகக் கட்சி

மேலும் காண்க 

 லோலாப் பள்ளத்தாக்கு 
 குப்வாரா மாவட்டம் 
 ஜம்மு-காஷ்மீர் சட்டமன்றத்தின் தொகுதிகளின் பட்டியல்

மேற்கோள்கள் 

 

குப்வாரா மாவட்டம்
சம்மு காசுமீர் சட்டப் பேரவை தொகுதிகள்
கர்னா (சட்டமன்ற தொகுதி)

கர்னா சட்டமன்றத் தொகுதி (Karnah Assembly constituency) என்பது இந்தியாவின் வடக்கு மாநிலமான  சம்மு காசுமீர் சம்மு காசுமீர் சட்டப் பேரவையில் உள்ள 90 சட்டமன்ற தொகுதிகளில் ஒன்றாகும். இது  பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர் 

 1962: முகமது யூனிஸ் கான், இந்திய தேசிய காங்கிரஸ் 
 1967: முகமது யூனிஸ் கான், இந்திய தேசிய காங்கிரஸ் 
 1972: முகமது யாசீன் ஷா, சுயேச்சை 
 1977: குலாம் காதிர் மிர், ஜம்மு & காஷ்மீர் தேசிய மாநாடு 
 1983: அப்துல் கனி லோனே, ஜம்மு & காஷ்மீர் தேசிய மாநாடு 
 1987: ஷெரிபுதீன் ஷாரிக், ஜம்மு & காஷ்மீர் தேசிய மாநாடு 
 1996: காபில் உர் ரஹ்மான், ஜம்மு & காஷ்மீர் தேசிய மாநாடு 
 2002: காபில் உர் ரஹ்மான், ஜம்மு & காஷ்மீர் தேசிய மாநாடு 
 2008: காபில் உர் ரஹ்மான், ஜம்மு & காஷ்மீர் தேசிய மாநாடு 
 2014: ராஜா மன்சூர் அகமது, ஜம்மு & காஷ்மீர் மக்கள் ஜனநாயகக் கட்சி
2024:சாவிது அகமது மிர்சல்,   சம்மு காசுமீர் தேசிய மாநாட்டு கட்சி

மேலும் காண்க 
 குப்வாரா மாவட்டம்

மேற்கோள்கள் 

 

குப்வாரா மாவட்டம்
சம்மு காசுமீர் சட்டப் பேரவை தொகுதிகள்